Eesti taotles ja sai ELiga peetud liitumisläbirääkimiste käigus üleminekuperioodi direktiivi artiklis 3 ja I lisas sätestatud säilitusseadmeid käsitlevate nõuete ning artiklis 4 ja II lisas sätestatud teisaldatavate mahutite täitmist ja tühjendamist käsitlevate nõuete rakendamiseks kahes terminalis kuni 31. detsembrini 2005 ja ühes terminalis kuni 31. detsembrini 2006. Üleminekuperioodi saanud terminalide bensiini laadimiskäive on väiksem kui 10 000 tonni aastas. Eesti on saanud üleminekuperioodi ka direktiivi artiklis 6 ja III lisas sätestatud säilitusseadmete täitmist käsitlevate nõuete täitmiseks kuni 31. detsembrini 2006 tanklates, mille laadimiskäive on väiksem kui 1000 m3 aastas.